Vážená pani / vážený pán,

Dovoľujeme si Vás pozvať na kurz **Inštruktor jazdectva I. kvalifikačného stupňa**, ktorý sa bude konať v termíne od 20. 5. 2016 do 11. 6. 2016 v priestoroch Spojenej školy Ivanka pri Dunaji organizačnou formou prezenčného víkendového štúdia.

Prihlásiť do kurzu sa môžu občania krajín Európskej únie, ktorí v roku 2016 dosiahli vek 18 rokov, majú ukončené základné vzdelanie a majú záujem získať odborné vedomosti a zručnosti v oblasti vyučovania jazdenia na koni. Náklady na kurz preplácajú nezamestnaným uchádzačom o zamestnanie úrady práce cez projekt REPAS.

Absolvent získa základnú inštruktorskú kvalifikáciu v systéme vzdelávania odborníkov v jazdectve plne akceptovanú vo všetkých krajinách Európskej únie. Získaný certifikát je akceptovaný živnostenskými úradmi pri založení živnosti v danej oblasti podnikania.

V prípade Vášho záujmu o účasť na kurze Vás prosíme o zaslanie priloženej záväznej prihlášky na adresu: [spojs@nextra.sk](mailto:spojs@nextra.sk) najneskôr do 16. 5. 2016. Účastnícky poplatok vo výške 273,- € je potrebné uhradiť v deň začiatku kurzu do pokladne Spojenej školy v hotovosti. Cena zahŕňa honoráre lektorov, náklady na priestorové a technické vybavenie. Ubytovanie a cestovné si hradia účastníci sami. Ubytovanie je možné objednať si aj internáte SŠ Ivanka pri Dunaji.

V prípade akýchkoľvek otázok nás neváhajte kontaktovať na hore uvedenej emailovej adrese, alebo na telefónnom čísle: 0917 950 353, 0905 604 761.

# Záväzná prihláška

## Názov vzdelávacej aktivity: Inštruktor jazdectva I. kvalifikačného stupňa

Uchádzač

|  |  |
| --- | --- |
| **titul, meno a priezvisko** |  |
| **dátum narodenia** |  |
| **adresa trvalého bydliska** |  |
| **telefónne číslo** |  |
| **e-mail** |  |
| **dĺžka aktívnej činnosti v jazdectve** |  |
| **popis činnosti v jazdectve (odvetvie):** |  |

Uchádzač sa svojim podpisom záväzne prihlasuje do uvedeného kurzu, vyhlasuje, že všetky uvedené údaje sú úplné a správne a vyjadruje súhlas s ich spracovaním podľa zákona 122/2013 Z. z.

V.................................................., dňa ........................ .....................................

podpis